3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 996 της 6/9 Σεπτ. 1958 (ΦΕΚ Α'  139)  (Διόρθ. Ημαρτ. 20 Σεπτ. 1958 (ΦΕΚ Α'  144)  Περί του θέματος προστασίας και αποκαταστάσεως προσφύγων αρμοδιότητος Ηνωμένων Εθνών. Εκυρώθη υπό του Νόμ. 3955/1959. Λαβόν υπ’ όψιν τας σχετικάς εισηγήσεις των Υπουργών Συντονισμού και Κοινωνικής Προνοίας, αποφασίζει: Ι.1-6.(Τροποποιούνται αι παρ. 2, 4, 5 και 10 της ανωτ. Π.Υ.Σ. και τα εδάφ. 2 και 3 της παρ. 2 της ανωτ. Π.Υ.Σ. 182/57). 7.Καταργούνται αι κάτωθι διατάξεις: α)Η παρ. 8 της υπ’ αριθ. 1665/55 πράξεως, ως αύτη ετροποποιήθη δια του εδαφ. 5 της παρ. Ι της υπ’ αριθ. 182/57 τοιαύτης. β)Η παρ. 9 της υπ’ αριθ. 1665/55 πράξεως, ως αύτη ετροποποιήθη δια του εδαφ. 6 της υπ’ αριθ. 182/57 τοιαύτης. γ)Το εδάφ. 1 της παρ. 2 της υπ’ αριθ. 182/57 πράξεως. δ)Τα εδάφ. 1 έως και 6 της παρ. II της υπ’ αριθ. 182/57 πράξεως. II.Ο Υπουργός Κοιν. Προνοίας δύναται να αναθέτη εις τον Πρόεδρον του Συντονιστικού Συμβουλίου ή εις έτερον μέλος αυτού την επαφήν με Υπηρεσίας και Οργανώσεις, αίτινες καθ’ οιονδήποτε τρόπον ασχολούνται με το θέμα προστασίας και αποκαταστάσεως των εν παρ. 1 της υπ’ αριθ. 1665/55 πράξεως προσφύγων, επί σκοπώ χρησιμοποιήσεως τούτων εις την μεγαλυτέραν δυνατήν έκτασιν, ως και την εκπροσώπησιν της Ελληνικής Κυβερνήσεως εις την Εκτελεστικήν επιτροπήν και την Υποεπιτροπήν μονίμων λύσεων του Υπάτου Αρμοστού Ηνωμένων Εθνών δια τους Πρόσφυγας. Ωσαύτως ο Υπουργός Κοιν. Προνοίας, κατόπιν γνώμης του Συντονιστικού Συμβουλίου, δύναται να συνιστά Επιτροπάς εν Αθήναις ή Επαρχίαις δια τον χειρισμόν γενικών και ειδικών θεμάτων ή διενέργειαν αγορών, προμηθειών, μισθώσεων κλπ. Αι αρμοδιότητες και οι όροι λειτουργίας των Επιτροπών τούτων ορίζονται δια της συνιστώσης ταύτας Υπουργικής αποφάσεως. ΙΙΙ.1)Συνιστάται παρά τω Υπουργείω Κοινωνικής Προνοίας ανεξάρτητος Υπηρεσία υπαγομένη απ’ ευθείας εις τον Υπουργόν, υπό τον τίτλον Υπηρεσία Παρακολουθήσεως Εφαρμογής Προγραμμάτων Αποκαταστάσεως Προσφύγων Αρμοδιότητος Ηνωμένων Εθνών ή Υ.Π.Ε.Π. Η Υπηρεσία αύτη έχει αρμοδιότητα επί της συγκεντρώσεως και επεξεργασίας στοιχείων προς καταρτισμόν των Προγραμμάτων αποκαταστάσεως προσφύγων αρμοδιότητος Η.Ε., την μέριμναν δια τον καταρτισμόν των Προγραμμάτων τούτων, ως και την οργάνωσιν, κατεύθυνσιν και παρακολούθησιν της εφαρμογής αυτών. Ωσαύτως έχει αρμοδιότητα επί της διαχειρίσεως απασών των εγκεκριμένων και εγκρινομένων πιστώσεων, ως και του συντονισμού του έργου των φορέων των Προγραμμάτων,  αποτελούσα τον σύνδεσμον του Υπουργείου Κοιν. Προνοίας μετά των Υπηρεσιών του εν Ελλάδι Αντιπροσώπου του Υπάτου Αρμοστού Η.Ε., ως και των άλλων Υπουργείων και Υπηρεσιών. Ειδικώτερον εισηγείται εις το Συντονιστικόν Συμβούλιον την ένταξιν των δικαιούχων εις τα οικεία Προγράμματα, βάσει των υπό της Υπηρεσίας Προεπιλογής του Γραφείου του Υπάτου Αρμοστού καταρτιζομένων δι’ έκαστον τούτων φακέλλων. 2)Αι αρμοδιότητες, η διάρθρωσις και η σύνθεσις της κατά τ’ ανωτέρω Υπηρεσίας καθορίζονται ειδικώτερον δι’ Αποφάσεως του επί της Κοινωνικής Προνοίας Υπουργού. 3)Ως Προϊστάμενος της Υπηρεσίας ταύτης τοποθετείται, δι’ αποφάσεως του Υπουργού Κοινωνικής Προνοίας, μόνιμος υπάλληλος του Υπουργείου τούτου εκ των επί 2ω βαθμώ υπηρετούντων. IV.Το απαιτούμενον δια την λειτουργίαν της Υ.Π.Ε.Π. τεχνικόν και διοικητικόν προσωπικόν συντίθεται είτε δια τοποθετήσεως υπαλλήλων του Υπουργείου Κοιν. Προνοίας, εκ των παρ’ αυτώ υπηρετούντων, δι’ αποφάσεως του Υπουργού, είτε δι’ αποσπάσεως κατά τας κειμένας διατάξεις, δια κοινής αποφάσεως του Υπουργού Κοιν. Προνοιας και του οικείου Υπουργού, δημοσίων υπαλλήλων ετέρων Υπουργείων, είτε δια προσλήψεως επί συμβάσει ιδιωτικού δικαίου ωρισμένου χρόνου προσώπων διαθετόντων ειδικήν πείραν και προσόντα περί τα θέματα της παρούσης. Αι προσλήψεις ενεργούνται δι’ αποφάσεων του Υπουργού Κοιν. Προνοίας μετά γνώμην του Συντονιστικού Συμβουλίου. Ο αριθμός και η αντιμισθία των προσλαμβανομένων υπαλλήλων καθορίζονται δια κοινής αποφάσεως των Υπουργών Συντονισμού, Οικονομικών και Κοιν. Προνοίας. V.Τα έξοδα παραστάσεως και κινήσεως του Προέδρου, των Μελών και του Γραμματέως του Συντονιστικού Συμβουλίου, των Επιτροπών και των υπαλλήλων της Υ.Π.Ε.Π. και η αποζημίωσις δι’ υπερωριακήν εργασίαν καθορίζονται δια κοινής Αποφάσεως των Υπουργών Συντονισμού, Οικονομικών και Κοιν. Προνοίας, μετά γνώμην του Συντονιστικού Συμβουλίου. Αι λοιπαί δαπάναι δια την λειτουργίαν της Υ.Π.Ε.Π. καθορίζονται δι’ Αποφάσεως του Υπουργού Κοιν. Προνοίας, μετά γνώμην του Συντονιστικού Συμβουλίου. VI.Δια την αποκατάστασιν προσφύγων, περί ων η παρούσα πράξις, επιτρέπεται όπως παραχωρούνται εις το Υπουργείον Κοιν. Προνοίας δημόσια κτήματα, κατά παρέκκλισιν των κειμένων διατάξεων περί Δημοσίων Κτημάτων ή του Αγροτικού ή Δασικού Κώδικος. Η παραχώρησις γίνεται δια κοινής πράξεως των Υπουργών Συντονισμού, Οικονομικών και Κοιν. Σελ. 381 Συντονιστικό Συμβούλιο Νέων Προσφύγων 35.Ζ.δ.3 Προνοίας, προκειμένου περί αστικών κτημάτων ή των Υπουργών Συντονισμού, Γεωργίας και Κοιν. Προνοίας, προκειμένου περί αγροτικών ή δασικών τοιούτων. Η αξία των ως άνω κτημάτων προσδιορίζεται υπό Επιτροπής συνιστωμένης δι’ αποφάσεως του οικείου Νομάρχου και συγκροτουμένης εκ του Νομάρχου ή του υπ’ αυτού οριζομένου αναπληρωτού του, του Οικονομικού Εφόρου, του Διευθυντού του οικείου Κέντρου Κοιν. Προνοίας και του οικείου Νομομηχανικού ή των νομίμων αναπληρωτών των, αποτελεί δε την συμμετοχήν της Ελληνικής Κυβερνήσεως εις τας δαπάνας των Προγραμμάτων αποκαταστάσεως κατά τους όρους των σχετικών Διεθνών Συμβάσεων. Προκειμένου περί αγροτικών κτημάτων εις την ως άνω Επιτροπήν μετέχει ο Διευθυντής της οικείας Διευθύνσεως Γεωργίας ή ο νόμιμος αυτού αναπληρωτής, αντί του Νομομηχανικού. Προκειμένου περί κτημάτων κειμένων εν τη περιφερεία της τέως Διοικήσεως Πρωτευούσης, η κατά τ’ ανωτέρω Επιτροπή συγκροτείται δι’ ειδικής αποφάσεως του Υπουργού Κοιν. Προνοίας εξ αρμοδίων και ειδικών δημοσίων υπαλλήλων. Τα της παραχωρήσεως της προσωρινής χρήσεως των κατά τ’ ανωτέρω κτημάτων προς δικαιούχους θέλουσι ρυθμισθή δι’ αποφάσεως του επί της Κοιν. Προνοίας Υπουργού, τα της οριστικής δε κατά κυριότητα παραχωρήσεως θέλει ορίσει ειδικός προς τούτο, εκδοθησόμενος Νόμος. VII.Επιτρέπεται η εις ενιαίον κείμενον παράθεσις της παρούσης πράξεως μετά των υπ’ αριθ. 1665/25.8.55 και 182/31.1.57 πράξεων του Υπουργικού Συμβουλίου, κατ’ άρθρα και παραγράφους, δια της αλλαγής των παραγράφων και εδαφίων αυτών μετά της αναγκαιούσης φραστικής μεταβολής, άνευ βασικής και ουσιαστικής αλλοιώσεως απάντων των κειμένων τούτων. VIII.Αι διατάξεις των υπ’ αριθ. 1665/55 και 182/57 πράξεων του Υπουργικού Συμβουλίου, αι μη καταργούμεναι ή τροποποιούμεναι δια της παρούσης πράξεως, ισχύουσι και μετά την έκδοσιν ταύτης. IX.Η παρούσα Πράξις δημοσιευομένη εις την Εφημερίδα της Κυβερνήσεως, ισχύει από της εκδόσεώς της, θέλει δε κυρωθή νομοθετικώς, μερίμνη του Υπουργού Κοιν. Προνοίας. Εκδόσαν προς τούτο την παρούσαν υπ’ αριθ. 996 Πράξιν αυτού. Ο Πρόεδρος Τα Μέλη Ακριβές αντίγραφον Σελ. 382